Philippolis: September 2008
Treine swiep deesdae net verby Donkerpoort. Dié stasie was in die 1970's uiters bedrywig, want hier is die meeste van die boumateriaal vir die Gariepdam (destyds Hendrik Verwoerddam) afgelaai. Gariepdam val onder Philippolis se landdrosdistrik.
"Wolke het in my lewe ingedryf, maar dit was nie 'n teken van 'n storm nie. Eerder het dit gehelp om ekstra kleur te gee aan die hemel tydens sononder." Só het 'n optimistiese Rabindranath Tagore, die 1913 Nobelpryswenner vir Letterkunde, geskryf. Deur positief te wees, kan jy baie geleenthede vir jouself ontsluit, het hy geglo. Die meegaande foto is duskant Philippolis geneem.